ھيما مالني

ھيما مالِني (انگريزي: Hema Malini)، پيدائش 16 آڪٽوبر 1948ع، ھندوستاني اداڪارا، ناچڻي، ليکڪہ، ھدايتڪار، پيشڪار ۽ سياستدان. ھيءَ بُنيادي طور ھندي فلمن ۾ ڪم ڪرڻ جي حوالي سان ڄاتي ويندي آھي. ھن پنھنجي اداڪاريءَ جي شروعات 1963ع ۾ تامل فلم اِڌو سَٿيام (انگريزي: Idhi Sathiyam) کان ڪئي. مالني مُک اداڪارا طور فلم "سپنون ڪا سوداگر" ترجمو "سپنن جو واپاري" (1968ع) ۾ ڪم ڪيو ۽ پوءِ ھندي فلمن ۾ باقاعدگيءَ سان اچڻ لڳي، خاص ڪري ڌرميندر سان گڏ، جنھن سان ھن 1980ع ۾ شادي ڪئي. شروعات ۾ مالني کي "ڊريم گرل" ترجمو "خوابن جي راڻي" طور مشھور ڪيو ويندو رھيو، جنھن نالي سان پوءِ ھن 1977ع ۾ ٺھندڙ فلم ۾ ڪم بہ ڪيو. مزاحيہ ۽ ڊرامائي ٻنھي ڪردارن طور ڪم ڪرڻ جي حوالي سان ڄاتي ويندڙ مالني ھندي سئنيما جي سڀني کان وڌيڪ ڪامياب اداڪارائن ۾ شُمار ٿيندي ھُئي.http://www.ibosnetwork.com/asp/topactors.asp?isactress=true

 حوالا 

زمرو:1948ع جون پيدائشون
زمرو:ويهين صدي جون ڀارتي اداڪارائون
زمرو:ايڪيهين صدي جون ڀارتي اداڪارائون
زمرو:ھندي سنيما ۾ اداڪارائون
زمرو:تامل سئنيما ۾ اداڪارائون
زمرو:ڀارتي فلمي اداڪارائون
زمرو:جيوت ماڻهو
زمرو:فن ۾ پدما شري حاصل ڪندڙ